נמרוד לב – מופע בכורה עם הרכב נגנים - יובל אראל - הבלוג של יובל אראל
ראשי/דיווח מהשטח/נמרוד לב – מופע בכורה עם הרכב נגנים
נמרוד לב – מופע בכורה עם הרכב נגנים
יובל אראל Send an email 21/02/2013, 11:48
נמרוד לב וצמד נגנים, עם הלהיטים המוכרים וכמה חדשים מהאלבום שבדרך. בית היוצר – אקו"ם, נמל תל אביב, 20.02.2013, 21:00. נכח, צילם תיעד ומדווח – יובל אראל.
נמרוד לב, בית היוצר. צילום: יובל אראל
נמרוד לב, נשוי טרי, עוד לא הריח את ירח הדבש וכבר חוזר לבמה במופע ראשון עם הרכב הנגנים החדש. אחרי תקופה ארוכה במהלכה נהג להופיע רק עם הגיטרה.
נמרוד לב פרץ לתודעת הקהל בדואט עם אורלי פרל – 'זה כל הקסם', שנחשב עד היום לקלאסיקת רוק אמיתית. השיר נבחר כשיר השנה במצעדים של רשת ג' וגל"צ, זכה בפרס שיר השנה של טקס תמוז ופרס נוצת הזהב. נמרוד נחשב ובצדק כאחד היוצרים ומבצעים המוכשרים והאיכותיים שיש בארץ עם רזומה מכובד ביותר של יצירה עצמאית ועבור אחרים.
כעת נמצא נמרוד לב בסבב הופעות ברחבי הארץ כהכנה לקראת השקת אלבום חדש. האלבום, העומד לצאת בעוד מספר חודשים, הנו אלבום הסולו השלישי של נמרוד לב, עשר שנים אחרי קודמו "מציאות הפוכה".
האלבום החדש הצפוי יכלול חומרים חדשים מבלדות רוק ועד רוקנ'רול בועט, חלק מהשירים נכתבו בידי אשתו הטריה, העיתונאית נועה בנוש. שני שירים מתוכו – "אוקינוס" ו-"אדום" כבר הושקו ומושמעים בתחנות הרדיו.
נמרוד, אלעד ושי. צילום: יובל אראל
אמש שב נמרוד לקדמת הבמה בליווי אלעד קרן בגיטרת בס ושי ברוך על התופים, המופע התאפיין בשימוש נרחב בלופר המשכפל ומסמפל את צלילי הגיטרות של נמרוד, במהלך המופע ניצל נמרוד את ההזדמנות וסיפר על הדרך בה הכיר את אשתו הטריה, ואף הקדיש לה שיר – "לחלום אותך". שיריו החדשים של נמרוד מבהירים כי יש למה לצפות…
https://www.facebook.com/media/set/?set=a.10151423982879654.499825.721654653&type=1
אדום אוקיינוס אלבום אלעד דקל בית היוצר זה כל הקסם חדש לחלום אותך לקראת מופע נמרוד לב נעה בנוש שי ברוך
25/10/2013, 20:29
1,988,089 ביקורים